Margus Niitsoo

Margus Niitsoo (sündinud 7. jaanuaril 1987) on eesti krüptograaf, programmeerija ja ettevõtja.

Haridus
Margus Niitsoo on õppinud Tallinna Prantsuse Lütseumis. 2005. aastal lõpetas ta Tallinna Reaalkooli.Regina Hansen: "Vaimustavad valemid" Õhtuleht, 25. november 2004.

2004. aastal võitis ta pronksmedali rahvusvahelisel lingvistikaolümpiaadil.TÜ Teaduskooli medalistid olümpiaadidel. 2005. aastal saavutas ta pronksmedali Balti informaatikaolümpiaadil."Olümpiaadihooajast informaatikas" Horisont, nr 5, 2005.

2008. aastal sai ta Tartu Ülikoolis magistrikraadi krüptograafiaprofessor Ahto Buldase juhendatud magistritööga "Can we construct unbounded time-stamping schemes from collision-free hash functions?" ("Kollisioonivabadel räsifunktsioonidel põhinevate piiranguteta ajatempliskeemide võimalikkusest").

2011. aasta kevadel kaitses ta Tartu Ülikoolis doktoritöö ja sellega sai temast Eesti viimase poole sajandi noorim teadusdoktor. Kaitsmise ajal oli ta 24 aastat 4 kuud ja 13 päeva vana.Risto Mets: "Noorim doktorikraadini jõudnu on vaid 24-aastane" Tartu Postimees, 27. mai 2011. Niitsoo doktoritöö "Black-box Oracle Separation Techniques with Applications in Time-stamping""Black-box Oracle Separation Techniques with Applications in Time-stamping" Dissertationes Mathematicae Universitatis Tartuensis 67, Tartu Ülikooli Kirjastus, 2011. käsitles Eesti IT-firma GuardTime ajatempli lahenduse turvalisust, töö juhendaja oli Ahto Buldas.

Töö
pisi|26. augustil 2011 Tallinna raekojas
Aastatel 2005–2006 töötas Niitsoo Tartu Ülikooli matemaatika-informaatikateaduskonna arvutiteaduse instituudis programmeerijana. 2008–2010 oli ta samas instituudis assistent. Olnud vahepeal Tartu Ülikooli arvutiteaduse instituudi krüptograafia õppetoolis krüptograafia teadur, liikus ta edasi ettevõtlusse.Marju Himma. "Margus Niitsoo: mida kiiremini eesti teaduskeel sureb, seda parem" ERR Novaator, 27. september 2016.

Ta on juhendanud Marbel Tamme magistritööd "Vaimsete võimete testi automaatne genereerimine."

Auhinnad
2004 – õpilaste teadustööde riikliku konkursi II preemia gümnaasiumiastmes (loodusteadused ja tehnika): "Fibonacci arvud ja nende üldistatud kujud", juhendaja Ellen Redi"Margus Niitsoo on viimaste aastakümnete noorim doktorikraadi kaitsja Tartu Ülikoolis", Archimedes.ee, 27. mai 2011.
2005 – õpilaste teadustööde riikliku konkursi I preemia gümnaasiumiastmes (loodusteadused ja tehnika): "Fibonacci jadade üldistustest", juhendaja Tallinna Tehnikaülikooli emeriitprofessor Leo Võhandu
2007 – üliõpilaste teadustööde riikliku konkursi I preemia bakalaureuseastmes: bakalaureusetöö "Heytingi ahelate alamotsekorrutiste endoprimaalsus"Üliõpilaste teadustööde riikliku konkursi preemiad 2007. aastal, Archimedes.ee.
2008 – Eesti Teaduste Akadeemia riikliku konkursi preemia magistritöö eest

2005. aastal pälvis ta oma Fibonacci jadade teemalise uurimusega ("Generalizations of the Fibonacci sequence") Euroopa Liidu noorteadlaste konkursil Moskvas 126 võistleja seas kolmanda koha.Kai Väärtnõu. "Noorteadlane napsas vana jadaga uue auhinna ", Postimees, 27. september 2005. 

Muu tegevus
Ta on olnud Euroopa noorteadlaste konkursil ka kohtunike seas.

Vabal ajal mängib ta basskitarri ning tegeleb võitluskunsti taiji'gaVillu Päärt "MTV-põlvkonna matemaatikateadlane" Novaator, 16. veebruar 2011.. Niitsoo on kirjutanud laulusõnad filmile "Tudengimuusikal".

Publikatsioone
Ahto Buldas, Margus Niitsoo "Can We Construct Unbounded Time-Stamping Schemes from Collision-Free Hash Functions?", ProvSec 2008: 254-267
Ahto Buldas, Sven Laur, Margus Niitsoo "Oracle Separation in the Non-uniform Model", ProvSec 2009: 230-244
Ahto Buldas, Aivo Jürgenson, Margus Niitsoo "Efficiency Bounds for Adversary Constructions in Black-Box Reductions", Australasian Conference on Information Security and Privacy 2009: 264-275
Vambola Leping, Marina Lepp, Margus Niitsoo, Eno Tõnisson, Varmo Vene, Anne Villems. "Python prevails", CompSysTech 2009: 87
Ahto Buldas, Margus Niitsoo. "Optimally Tight Security Proofs for Hash-Then-Publish Time-Stamping", Australasian Conference on Information Security and Privacy 2010: 318-335
Margus Niitsoo. "Optimal Adversary Behavior for the Serial Model of Financial Attack Trees", International Workshop on Security 2010: 354-370
"Kuidas saaks kõige efektiivsemalt sinu kodu tühjaks röövida?", Novaator, 23. detsember 2010
"Kõige tähtsam on huvi selle vastu, mida teed", Õpetajate Leht, 25. veebruar 2011

Viited

Välislingid

 Margus Niitsoo. "Kollisioonivabadel räsifunktsioonidel põhinevate piiranguteta ajatempliskeemide võimalikkusest" 2008 (ettekanne)
 Margus Niitsoo. "Vabas vormis mõtteavaldus elust ja erialast" miks.ee
 "Varjatud andmete võlu" Ööülikool, 2012
Villu Päärt. "MTV-põlvkonna matemaatikateadlane" Tarkade Klubi, jaanuar 2011
"Eesti tudengid hiilgasid rahvusvahelisel programmeerimisvõistlusel" Fyysika.ee, 24. oktoober 2010
 Mart Zirnask. "Tulevikutäht 2012: Võimatuste tõestaja" Eesti Ekspress, 10. jaanuar 2012
 "Patsidega itimees Margus Niitsoo on noorim doktor" Pärnu Postimees, 5. veebruar 2012
 Marju Himma. "Margus Niitsoo: mida kiiremini eesti teaduskeel sureb, seda parem" ERR Novaator, 27. september 2016

Kategooria:Eesti informaatikud
Kategooria:Krüptograafid
Kategooria:Tartu Ülikooli õppejõud
Kategooria:Tallinna Reaalkooli vilistlased
Kategooria:Tartu Ülikooli matemaatikateaduskonna vilistlased
Kategooria:Sündinud 1987